Resursların Şəffaflığı uğrunda Hərəkat Azərbaycanda

=MSŞT=

Formal olaraq, Azərbaycan hökuməti neft və qazdan əldə edilən gəlirlərin şəffaf idarə edilməsini yüksək səviyyədə dəstəkləyir. 2004-cü ildə Xəzərin nefti və qazı mövzusunda 11-ci sərgi-konfransında etdiyi çıxışında Azərbaycan prezidenti İlham Əliyev qeyd etmişdir ki, şəffaflıq ölkənin uğurunun başlıca səbəblərindən olacaqdır. Azərbaycan həmçinin Mədən Sənayesində Şəffaflıq Təşəbbüsünə (MSŞT) birincilər sırasında hələ 2003-cu ildə qoşulmuşdur.

=Hökumətin Açıq Tərəfdaşlığı ('Open Government Partnership')=

Bundan başqa, 2011-ci ilin sentyabrında Azərbaycan Hökumətlərin Açıq Tərəfdaşlğına (OGP) qoşulmuşdur. OGP çoxtərəfli təşəbbüs olaraq 2010-cu ildə irəli sürülmüşdür. Bu təşəbbüs hökumətlərin üzərinə şəffaflığa, vətəndaşların hüquq və imkanlarının genişlənməsinə, korrupsiya ilə mübarizəyə və idarəçiliyin təkmilləşdirilməsi üçün yeni texnologiyaların tətbiqinə yardım etmək istiqamətində konkret öhdəliklərin qoyulmasına yönəlib. 2011-ci ilin sonunda bu sazişi 28 ölkə imzalamışdır

OGP dair fəaliyyət planının təsdiqi barədə prezidentin fərmanına görə bu işlərin görülməsində cavabdehlik iki orqanın – Korrupsiya ilə mübarizə komissiyasının və Nazirlər Kabinetinin  üzərinə qoyulur və bunlar da mütəmadi olaraq prezidentə hesabat verməlidirlər. Həmçinin vətəndaş institutlarının cəlb olunması da zəruridir.

Amma vətəndaş cəmiyyəti qrupları narahatlıq ifadə etmişlər ki, EITI və OGP kimi alətlər əgər əhəmiyyətli dəyişikliklərə nail olunması məqsədləri güdürlərsə vətəndaş cəmiyyətinin daha fəal iştirakını nəzərdə tutmalıdırlar, sadəcə formal xarakter daşımamalıdırlar.

=Revenue Watch Institute (RWI)=

Revenue Watch Institute (RWI), gəlirlərin şəffaflığına nəzarət edən qlobal təşkilat olaraq Bakıda ofisə malikdir. Bakıda həmçinin «Xəzər» universitetilə birgə layihə olan Eurasia Extractive Knowledge Hub-un da filialı vardır. Extractive Knowledge Hub-un vəzifəsi Avrasiyada mədən sənayesində idarə etmə, Vətəndaş cəmiyyəti və KİV arasında kommunikasiyanın gücləndirilməsidir. Bu məqsədlə Azərbaycan, Qırğızıstan, Qazaxıstan, Monqolustan və bölgənin sair dövlətlərindən olan təcrubəçi mütəxəssislər arasında müntəzəm treninqlər və əlaqələrin qurulması nəzərdə tutulmuşdur.

Revenue Watch 2013-cü ilin fevralında  RWI-nin  Məsləhətçi qrupunun üzvü və «Respublika Alternativi» hərəkatıın sədri İlqar Məmmədovun İsmayıllı rayonunda iğtişaşlar yaratmaq ittihamı ilə həbs olunmasından narahtlığını bildirmişdir.

=Xarici iqtibaslar=

MSŞT: Azerbaijan

Open Government Partnership: Azərbaycan

Revenue Watch Institute: Azərbaycan

=Qeydlər=